» 
BERETNING 
OM EN BOTANISK UNDERSØGELSESREJSE 
I EGNEN MELLEM VIBORG OG SKIVE I AVGÜST 1870 
AP 
P. NIELSEN. 
Som det vil erindres understøttede den botaniske for- 
ening i København et par botaniske undersøgelsesrejser i 
sommeren 1870, nemlig en længere til Anholt og Lesø, og 
en kortere, hvis formål var: »en omhyggelig botanisk under- 
søgelse af egnen mellem Viborg og Skive«, hvilken under- 
søgelse blev overdraget mig. 
Som punkter, der især skulde være genstand for under- 
søgelsen, fremhævedes Hald, Dollerup, Davbjærg og Mønsted, 
Skive-å, Tastum- og Flynder-sø samt tillige, hvis tiden tillod 
det, den sydvestlige del af Salling, Venø, Jegindø o. s. v. 
Rejsen antoges at kunne tilendebringes i omtrent 4 uger; og 
som det vil sés af det foregående skulde dens formål ikke 
alene være en undersøgelse over sjældne planters forekomst 
eller udbredelse i den nævnte egn, men opmærksomheden 
skulde også være henvendt på de almindeligere planters op- 
træden og udbredelse, alt skulde optegnes, for derved at få 
det bedst mulige billede af vegetationen i sin helhed. At 
dette end ikke tilnærmelsesvis kunde blive fuldstændigt, véd 
enhver, der blot har forsøgt at undersøge en egns plante- 
